《午日同区启图避暑星岩冒雨攀玉虚宫值古风道人》
明代·赵焞夫

名区端称绘新诗，俯景刚逢雪顶师。笑里石蒸云绰约，雨中天变水琉璃。

屐声碎落龙岩响，酒韵微醺鲸浪欺。共倚芙蓉参帝座，斗边不免费占疑。

作者简介：赵焞夫（一五七八—一六六八？），字裕子。番禺人，一作从化人。明思宗崇祯间诸生。著有《草亭稿》。清陈伯陶编《胜朝粤东遗民录》卷一有传。